भारतीय पुलिस सेवा, जिसे आम बोलचाल में भारतीय पुलिस या आईपीएस, के नाम से भी जाना जाता है, भारत सरकार के अखिल भारतीय सेवा के एक अंग के रूप में कार्य करता है, जिसके अन्य दो अंग भारतीय प्रशासनिक सेवा या आईएएस और भारतीय वन सेवा या आईएफ़एस हैं जो ब्रिटिश प्रशासन के अन्तर्गत इंपीरियल पुलिस के नाम से जाना जाता था।

भारतीय पुलिस सेवा परीक्षा 
भारतीय पुलिस सेवा की परीक्षा संघ लोक सेवा आयोग, दिल्ली (UPSC) द्वारा प्रत्येक वर्ष मई से आरम्भ होकर जनवरी तक आयोजित की जाती है। जिसका उद्देश्य विभिन्न प्रकार के भारतीय पुलिस पदो को भरना है। और जिसमें प्रत्येक वर्ष हजारों की संख्या मैं युवा परीक्षा देते हैं जिसमे से की श्रेष्ठ युवा को इस पद के लिए चुना जाता हैं।

भारतीय पुलिस सेवा ( आई.पी.एस. (IPS) ) में चयन सिविल सेवा परीक्षा (प्रत्येक वर्ष संघ लोक सेवा आयोग द्वारा आयोजित) के द्वारा होता है। इस पद की समाज में प्रतिष्ठा को देखते हुए देश के लाखों युवाओं के बीच इसके प्रति जबरदस्त आकर्षण है। जिसके वजह से देश के लाखों युवा इस परीक्षा में शामिल होते हैं लेकिन अन्तिम चयन में कुछ मेहनती और प्रतिभाशाली छात्र ही स्थान बना पाते हैं। भारतीय पुलिस सेवा में अभ्यर्थी का चुनाव परीक्षा में उसके अंक और उसके द्वारा दी गयी पदो की वरीयता के हिसाब से होता है। इस सेवा के साथ चुनौतियाँ और उत्तरदायित्व जुड़े हुए हैं, इसलिए संघ लोक सेवा आयोग ऐसे अभ्यर्थी का चुनाव करता है जो इस सेवा के अनुकूल हो।
आई.पी.एस में चुने हुए अभ्यर्थी का प्रशिक्षण सरदार बल्लभभाई पटेल नेशनल पुलिस एकेडमी, हैदराबाद में होती है। प्रशिक्षण पूरा होने के बाद अभ्यर्थी को जो राज्य कैडर दिया जाता है, उस राज्य के किसी जिले के पुलिस अधीक्षक के कार्यालय में एक साल की कार्य प्रशिक्षण लेनी होती है। इसके बाद सहायक पुलिस अधीक्षक के रूप में दो वर्ष तक कार्य करने होते है। सहायक पुलिस अधीक्षक के रूप में कार्य करते हुए, अधिकारी के उत्तरदायित्व पुलिस उपाधीक्षक के समकक्ष होती है। अपराध को रोकना और उसका पता लगाना प्रमुख कार्य है।
सहायक पुलिस अधीक्षक के रूप में कार्य करते हुए अपने वरीय अधिकारी पुलिस अधीक्षक, वरीय पुलिस अधीक्षक, उप पुलिस महानिरीक्षक के प्रति जवाबदेही होती है। पदोन्नति के द्वारा आई.पी.एस अधिकारी सहायक पुलिस अधीक्षक से पुलिस महानिदेशक पद तक पहुँच सकता है। पुलिस महानिदेशक राज्य पुलिस बल का मुखिया होता है। साथ ही आई.पी.एस अधिकारी प्रतिनियुक्ति पर भारत सरकार के खुफिया विभाग इंटेलिजेन्स ब्यूरो (आई.बी) और सी.बी.आई में जाते है।
दिल्ली, मुम्बई और कोलकता जैसे शहरों में, कानून और व्यवस्था को बनाये रखना पुलिस बल की विशेष जिम्मेदारी है। इन शहरों में पुलिस अधिकारी को सहायक पुलिस आयुक्त, अतिरिक्त पुलिस उपायुक्त, पुलिस उपायुक्त (डीसीपी) संयुक्त पुलिस आयुक्त और पुलिस आयुक्त (सीपी) कहा जाता है। पुलिस आयुक्त इन शहरों के पुलिस बल का प्रमुख होता है।

कैरिअर की प्रगति
आईपीएस अधिकारी अपना करियर सहायक पुलिस अधीक्षक के रूप में शुरू करते हैं।
 पुलिस महानिदेशक "DGP" - डीजीपी भारत में किसी राज्य या केंद्र शासित प्रदेश में सर्वोच्च रैंकिंग वाला पुलिस अधिकारी होता है। वे राज्य पुलिस के प्रमुख के पद पर तैनात हैं । डीजीपी रैंक के अधिकारियों की अन्य पोस्टिंग अग्निशमन विभाग के प्रमुख, जेल प्रमुख हैं, आपराधिक जांच विभाग के प्रमुख ।
 पुलिस अपर महानिदेशक "ADG" - यह एक वरिष्ठ अधिकारी का पद है इस रैंक में वे राज्य पुलिस की विशेष इकाइयों जैसे खुफिया, कानून और व्यवस्था, अपराध शाखा आदि के प्रमुख होते हैं 
 पुलिस महानिरीक्षक "IG" - इस पद पर वह कई पुलिस रेंजों वाले एक पुलिस ज़ोन का प्रमुख होता है।यह एक वरिष्ठ पद है और वे विभिन्न विशेष इकाइयों में भी तैनात होते हैं 
 पुलिस उपमहानिरीक्षक "DIG" - इस रैंक में वे पुलिस रेंज के प्रमुख होते हैं, जिसमें कई पुलिस जिले शामिल होते हैं यह एक वरिष्ठ पद है और वे विभिन्न विशेष इकाइयों में भी तैनात होते हैं
 वरिष्ठ पुलिस अधीक्षक "SSP" - एसएसपी को आम तौर पर बड़े शहरों या महानगरीय क्षेत्रों में पुलिस जिलों का प्रमुख नियुक्त किया जाता है।
 पुलिस अधीक्षक "SP" - एसपी को आमतौर पर पुलिस जिलों का प्रमुख नियुक्त किया जाता है 
 अपर पुलिस अधीक्षक "Addl.SP" - अतिरिक्त.  एसपी को आम तौर पर पुलिस उप-विभागों का प्रमुख नियुक्त किया जाता है या किसी जिले में पुलिस संचालन की देखरेख में एसपी की सहायता की जाती है। 
 सहायक पुलिस अधीक्षक (एएसपी) "ASP" - यह आईपीएस अधिकारियों के लिए प्रवेश स्तर की रैंक है।  एएसपी को आमतौर पर उप-विभागीय पुलिस अधिकारी के रूप में तैनात किया जाता है। वे उपखंड के अंतर्गत कई पुलिस थानों के कामकाज की निगरानी करते हैं।  यह रैंक पुलिस उपाधीक्षक के समकक्ष है

आधुनिक पुलिस पद एवं बैज 
महानिदेशक
 महानिदेशक, इंटेलिजेंस ब्यूरो
 महानिदेशक, केन्द्रीय अन्वेषण ब्यूरो
 महानिदेशक, केन्द्रीय रिजर्व पुलिस बल
 महानिदेशक, सीमा सुरक्षा बल
 महानिदेशक, केन्द्रीय औद्योगिक सुरक्षा बल
 महानिदेशक, रेलवे सुरक्षा बल
 महानिदेशक, सशस्त्र सीमा बल
 महानिदेशक, भारत तिब्बत सीमा पुलिस बल
 महानिदेशक, राष्ट्रीय सुरक्षा गार्ड
 सचिव, कैबिनेट सचिवालय भारत सरकार
 महानिदेशक, पुलिस अनुसंधान एवं विकास ब्यूरो
 महानिदेशक, नार्कोटिक्स कंट्रोल ब्यूरो
 महानिदेशक, सरदार वल्लभभाई पटेल राष्ट्रीय पुलिस अकादमी हैदराबाद
 महानिदेशक, सुरक्षा
 महानिदेशक, राष्ट्रीय आपदा एवं नागरिक सुरक्षा
 पुलिसमहानिदेशक आंध्र प्रदेश, असम, बिहार, गुजरात,हरियाणा, जम्मू कश्मीर,झारखंड, हिमाचल प्रदेश, कर्नाटक, केरल, महाराष्ट्र, मध्य प्रदेश, उड़ीसा, पंजाब, राजस्थान, तमिलनाडु,त्रिपुरा,उत्तराखंड, उत्तर प्रदेश, एवं पश्चिम बंगाल
 पुलिस कमिश्नर दिल्ली
 पुलिस कमिश्नर कोलकाता
 पुलिस कमिश्नर चेन्नई
 पुलिस कमिश्नर मुंबई
 पुलिस कमिश्नर बैंगलोर
 पुलिस कमिश्नर हैदराबाद
 पुलिस कमिश्नर अहमदाबाद
 पुलिस कमिश्नर पुणे
 पुलिस कमिश्नर नागपुर
 पुलिस कमिश्नर जयपुर 
 पुलिस कमिश्नर जोधपुर
 निदेशक, राष्ट्रीय अपराध रिकार्ड ब्यूरो

इतिहास

वर्तमान मुद्दे

1996-2006 में सर्वोच्च न्यायालय द्वारा पुलिस सुधार के आदेश

इन्हें भी देखें 
 भारतीय प्रशासनिक सेवा
 भारत में पुलिस पद और प्रतीक चिन्ह
 भारतीय आर्थिक सेवा
 भारतीय पुलिस अकादमी - https://web.archive.org/web/20080107063345/http://www.svpnpa.gov.in/
 संघ लोकसेवा आयोग
 केन्द्रीय रिजर्व पुलिस बल

बाहरी कड़ियाँ 
 भारतीय राज्यों के पुलिस सेवाओं के जालस्थल
 SVP भारतीय पुलिस अकादमी
 

भारत सरकार
भारतीय पुलिस
प्रशासन
भारत में विधि प्रवर्तन